NaiveNeuron/SloPal huggingface dataset:
Baláž, Radovan, poslanec NR SR (2019-02-05):
Ďakujem pekne za slovo. Pán kolega, len také dve krátke poznámky. Spomínali ste vo svojom vystúpení, že ste z toho zákona vyčítali, že dodávateľ nemôže predávať obchodu za, pod svoje teda výrobné náklady. No, môže predávať, ale ak sa teda nebude na to sťažovať, čiže tam má tú možnosť, ak chce, tak môže a nebude sa sťažovať. Taktiež ste spomínali, že pokuty a ich neprimeranosť alebo protiústavnosť. No, pokuty sa udeľujú v súlade s rozhodnutiami Ústavného súdu a taktiež pokuta nebude, nemala by byť likvidačná, ale mala by mať odstrašujúci účinok, aby do budúcna vedela pôsobiť preventívne a vedela zabrániť protiprávnym konaniam a znevýhodneniam, ktoré by obchodné reťazce mohli využívať voči svojim dodávateľom. V tom návrhu, ktorý ste kritizovali, je to vlastne v politickej línii Slobody a Solidarity, bolo to niečo podobné ako pri pani kolegyni Kiššovej, preto nebudem sa opakovať s tými výčitkami, ktoré som adresoval v mojej faktickej poznámke aj na ňu. Poslednú vec, ktorú by som chcel zdôrazniť, stále by som možno čakal v tej konštruktívnej diskusii, že keby ste prišli možno s vlastným návrhom a pohľadom na danú vec, akým spôsobom by ste chceli vy pomôcť slovenským dodávateľom nastaviť tú rovnováhu, ktorá v tom obchodnom, v tej potravinárskej vertikále neexistuje. Pretože stále sa odvolávate len na slobodu trhu a trh vyrieši všetko, ale dobre vieme, že jednoducho trh tu zlyhal na plnej čiare, a preto by som rád počul možno od vás konkrétnejšie úlohy alebo konkrétnejšie návrhy, akým spôsobom by ste chceli danú situáciu na Slovensku riešiť.
A. Belousovová, podpredsedníčka NR SR: (2008-10-24):
Teraz má slovo spravodajca, ktorého určil navrhnutý gestorský výbor pre financie, rozpočet a menu, pán poslanec Boris Hradecký. Nech sa páči, pán spravodajca.
Klus, Martin, poslanec NR SR (2019-05-09):
Ďakujem za slovo. Ondrej, veľmi dobre si to zhrnul a musím povedať, že mňa trošku mrzí, že miesto toho, aby Slovensko žilo tak dôležitým sviatkom, akým nepochybne pre našu krajinu sú majstrovstvá sveta v hokeji na našom území, tak sa rozprávame aktívne o tom, či niekomu pripomínajú isté časti nášho štátneho symbolu hokejky alebo nie. Takisto ma mrzí, že tak ako nie sme niektorí občania schopní čítať s porozumením, tak ani len počúvať s porozumením tu v tomto pléne, pretože, presne ako si povedal, o hymnách sme predsa niekoľkokrát hovorili a tu by som rád zdôraznil, že to boli práve poslanci z nášho poslaneckého klubu, ktorí od samého začiatku držali v tejto súvislosti konzistentný postoj. Máme stále ešte možnosť zísť z kratšej cesty a verím tomu, že tak ako si niektorí nevšimli, o čom vlastne hlasujú, tak teraz si to už dobre preveria a zajtra sa stotožnia s námietkami prezidenta a jednoducho túto zlú legislatívnu novelu nepustíme ďalej. A to, že je zlá, o tom svedčí práve aj ten posledný dôvetok, ktorý si vo svojom príhovore mal, a to je otázka účinnosti tohto zákona. Skutočne nie je vhodné, aby sa dnešný deň, prosím pekne, 9. mája Národná rada niečím zaoberala, čo má platiť 15. mája. Toto nepovažujem za korektné ani vo vzťahu k občanom. Ďakujem.
Paška, Pavol, predseda NR SR (2013-09-18):
Hlasujeme. (Hlasovanie.) 128 prítomných, 48 za, 77 proti, 3 sa zdržali. Návrh sme neschválili. Pán poslanec Kaník, procedurálny návrh?
Šedivcová, Viera, poslankyňa NR SR (2013-06-28):
Vážený pán predsedajúci, vážené kolegyne, kolegovia. Predkladám návrh uznesenia Národnej rady Slovenskej republiky z 28. júna 2013 k návrhu účtovnej závierky Sociálnej poisťovne za rok 2012. Národná rada Slovenskej republiky po A) konštatuje, že návrh účtovnej závierky Sociálnej poisťovne za rok 2012 bol predložený v súlade s § 122 ods. 4 písm. c) tretí bod zákona Národnej rady Slovenskej republiky č. 461/2003 Z. z. o sociálnom poistení v znení zákona č. 677/2006 Z. z. v termíne určenom na predloženie návrhu štátneho záverečného účtu Slovenskej republiky; po B) schvaľuje účtovnú závierku Sociálnej poisťovne za rok 2012 s tým, že celková tvorba fondov a výdavky boli: tvorba fondov 6 407 850 tis. eur, výdavky – náklady 6 433 093 tis. eur a bilančný rozdiel mínus 25 243 tisíc.
Náhlik, Peter, poslanec NR SR (2016-10-12):
Pán predsedajúci, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Paška, Pavol, predseda NR SR (2012-11-07):
Hlasujeme o procedurálnom návrhu vrátiť navrhovateľovi zákon na dopracovanie. (Hlasovanie.) 133 prítomných, 53 za, 79 proti, 1 sa zdržal. Tento návrh sme neschválili.
Jurinová, Erika, podpredsedníčka NR SR (2012-09-20):
Ďakujem, pán poslanec. Necháte si na zajtra? Áno, dobre.	Takže týmto ukončujem dnešný deň rokovania. Ešte by som vás ale chcela poprosiť o jednu vec. Prišla nám požiadavka, či budeme teda mať ochotu 21. 9., to je zajtra, o 9.00 hodine by prišiel guvernér Národnej banky predniesť správu o stave a vývoji finančného trhu. To znamená, že žiada o predradenie bodu. (Prejav všeobecného súhlasu.) Áno, takže všeobecným súhlasom. Začíname týmto bodom a potom sa bude pokračovať návrhom pána Hrnčiara. Ďakujem pekne. Pekný večer. (Prerušenie rokovania o 19.10 hodine.)
Goga, Pavol, poslanec NR SR (2013-09-13):
Ďakujem za slovo, pán predseda. V rozprave vystúpili traja poslanci. Najprv pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených v bodoch 1, 3 až 7, 11, 12, 15 až 30 spoločne a tieto schváliť. Pán predseda, prosím, dajte hlasovať.
Jurinová, Erika, poslankyňa NR SR (2017-12-13):
Ďakujem pekne. Jofo, my ťa máme radi. Neboj sa ty nič, nedaj na plané reči. Jozef, je to také symbolické, že aj ty, aj ja sme sa rozlúčili v parlamente svojimi príhovormi práve v témach, ktorým sa naozaj reálne venujeme celý čas, ako sme v parlamente. Som rada, že si zostal verný tým svojim zásadám, s ktorými si išiel aj do parlamentu, aj čo sa týka tohto zákona. Pretože práve tento zákon teba aj ďalších piatich županov posunul na miesto predsedu samosprávneho kraja, aj keď bol teda šitý proti opozícii. Sme to tak všetci vnímali. Verím, že aj poslanci vládnej koalície, keď ho pred časom prijímali, pevne verili a dúfali, že im to pomôže utvrdiť svojich nominantov vo svojich postoch. Opak sa stal pravdou. Tento zákon sa im stal vlastne takou pascou, do ktorej sa sami chytili. A naozaj je také až symptomatické, že aj Martin, aj ty si vlastne vystupoval, že môže, že proste je to nesprávna voľba, ničí to demokratický výber, a naozaj sa im to stalo osudným. A všetko dobré ti prajem na trnavskej župe.
Dostál, Ondrej, poslanec NR SR (2018-09-13):
Pani poslankyňa Cigániková, teraz som trochu v šoku, že ty môžeš za to, že sa zatvárajú oddelenia, to som o tebe netušil doteraz. Ale myslím, že si veľmi správne poukázala na tú neblahú prax prílepkov, ktorá je tu znovu a znovu, že sa cez zákon, ktorý sa týka úplne inej problematiky, v druhom čítaní prilepí novela úplne iného zákona, ktorý sa týka niečoho úplne iného. A teraz neriešim vecnú stránku veci, na to sú tu kompetentnejší a o tom sa dá diskutovať. Ale práve tú diskusiu obmedzujete tým, že obchádzate štandardné legislatívne konanie, medzirezortné pripomienkové konanie, prerokovanie návrhu v poradných orgánoch vlády, vo vláde. Prvé čítanie, dáte si niečo do výboru, tam si to schválite. Poslanci často nemajú, nemajú čas ani, aby si naštudovali ten pozmeňovák, také to býva rozsiahle... (Prerušenie vystúpenia predsedajúcim.)
Grendel, Gábor, podpredseda NR SR (2021-10-19):
S reakciou na faktické poznámky pani poslankyňa Jana Žitňanská.
Tittel, Dušan, poslanec NR SR (2019-06-24):
Vážený pán predsedajúci, kolegyne, kolegovia, dovoľte, aby som predniesol návrh poslancov Národnej rady Slovenskej republiky Tibora Jančulu, Irén Sárközy, Martina Glváča a mňa. Cieľom návrhu zákona o fonde na podporu športu sa napĺňa programové vyhlásenie vlády. Podľa programového vyhlásenia vlády na roky 2016 – 2020 vláda zriadi verejnoprávny Fond na podporu športu, v súčasnosti podľa vzoru Fondu na podporu umenia ako nástroj na centralizáciu zdrojov a kontrolu financovania športu na centrálnej úrovni týkajúci sa rezortných stredísk, národných športových projektov ministerstva školstva a vlády, dotácií ministerstiev určené na športovú činnosť, príspevky na športové poukazy, stredné športové školy, odvody z lotérií a podobne. Predložený návrh zákona kopíruje v zmysle programového vyhlásenia vzor Fondu na podporu umenia so zohľadnením niektorých špecifík v oblasti športu, ktorých význam je zdôraznený nielen existenciou ministerstva školstva, vedy, výskumu a športu, ale i vytvorením osobitnej pozície štátneho tajomníka pre šport. Cieľom predkladaného návrhu zákona je vytvorenie inštitúcie zabezpečujúcej efektívnu podporu a rozvoj športu mládeže, vrcholového športu, športovej reprezentácie Slovenskej republiky, športu pre všetkých a športu zdravotne znevýhodnených. Zriadenie Fondu na podporu športu je ďalším krokom, ktorý významným spôsobom reflektuje na autonómiu v športe. Cieľom návrhu novelizácie zákona o športe je spresnenie a upravenie ustanovení zákona č. 440/2015 Z. z. o športe a o zmene a doplnení niektorých zákonov v znení neskorších predpisov. Medzi významné časti návrhu patrí úprava bezúhonnosti športových odborníkov, názvu a symboliky Slovenského olympijského a športového výboru, vzdelávania v oblasti boja proti dopingu, postupu pri dočasnom pozastavení spôsobilosti prijímateľa verejných prostriedkov a pri strate spôsobilosti prijímateľa verejných prostriedkov. Návrh zákona je v súlade s ústavou a ústavnými zákonmi, medzinárodnými zmluvami, ktorými je Slovenská republika viazaná, zákonmi, v súlade s právom Európskej únie a v súlade s nálezmi Ústavného súdu Slovenskej republiky. Návrh zákona má negatívny vplyv na rozpočet verejnej správy. Návrh zákona v roku 2019 predpokladá mimoriadny príspevok ministerstva školstva na zabezpečenie prevádzky fondu vo výške 200-tisíc euro. Následne návrh zákona predpokladá, že ministerstvo školstva poskytne fondu každoročne príspevok najmenej vo výške 20 mil. euro. Návrh zákona nemá priame sociálne vplyvy, vplyvy na podnikateľské prostredie, na informatizáciu spoločnosti, na životné prostredie, na služby verejnej správy pre občana ani pre..., ani na manželstvo, rodičovstvo a rodinu. Pán predsedajúci, ďakujem, skončil som.
Martinák, Ľuboš, poslanec NR SR (2013-06-26):
Predtým, ako pristúpime k hlasovaniu o pozmeňujúcom návrhu pána poslanca Mičovského, vzhľadom k tomu, že bol podaný dnes, dajte, pán predseda, najskôr hlasovať o skrátení lehoty v súlade s paragrafom 83 ods. 4 zákona o rokovacom poriadku.
Paška, Pavol, predseda NR SR (2013-05-23):
Dámy a páni, poprosím vás o zaujatie miesta, budeme pokračovať v prerušenej rozprave o správe o aktuálnej situácii na trhu práce v Slovenskej republike a o opatreniach na jej zlepšenie . Pán minister je tu. Poprosím spravodajcu o zaujatie miesta. Pán poslanec Nagy do rozpravy. (Reakcia z pléna.) Á, ešte, prepáčte, pán poslanec, pán poslanec Kaník, ospravedlňujem sa, dámy a páni, pokračuje v rozprave.
D. Jarjabek, poslanec: (2001-09-18):
I. Presperín, podpredseda NR SR: Pani poslankyňa Keltošová. O. Keltošová, poslankyňa: Pán poslanec Mikloško, v zásade podporujem tento návrh, pretože si myslím, či už 3 roky, 4 roky alebo 5 rokov, proste jedno funkčné obdobie by malo byť ukončené s možnosťou znovu sa prihlásiť alebo neprihlásiť, byť potvrdený alebo nebyť potvrdený voľbami školských rád. Ale, pán poslanec, ja som veľmi sklamaná, pretože obce dostávajú školstvo bez reformy. Myslím si, že toto je dielčí krok, ktorý môže trochu napomôcť obciam, aby školský systém, ktorý by mal odrážať aj potreby trhu práce, bol zreformovaný, len neviem, či na to obce budú stačiť a školské rady budú na to stačiť. Ak ministerstvo školstva doposiaľ nepredložilo koncepciu reformy, najmä stredného školstva, ktorá by bola vykonzultovaná aj s príslušnými ja neviem regionálnymi tripartitnými odbormi, zamestnávateľmi, s riaditeľmi úradov práce, proste pomôže nám, áno, keď sa budú voliť riaditelia škôl, ale ja sa pýtam, aké kritériá bude školská rada voliť, koľko žiakov z tej-ktorej školy sa umiestnilo alebo zostalo v evidencii úradov práce. Toto sú pre mňa dôležité kritériá. Pre mňa nie je dôležité, či to bude 3 roky alebo 5 rokov, jedno alebo dve funkčné obdobia. A napokon, ak z tej-ktorej školy budú deti vo väčšine odchádzať ako nezamestnaní do evidencie úradov práce, čo s nimi obec urobí alebo čo s nimi školská rada urobí, s tými riaditeľmi, ktorí túto školu viedli. Mne je to jedno, z akej politickej strany alebo hnutia boli navrhovaní. Toto mi chýba na vašom návrhu, ale inak by som ho vedela podporiť s tým, že tam budú maximálne dve funkčné obdobia. A mal by sa sprísniť potom aj systém odvolávania riaditeľov na základe konkrétnych výsledkov ich práce. I. Presperín, podpredseda NR SR: Pani poslankyňa Mušková.
Klus, Martin, poslanec NR SR (2017-05-11):
Ja nie celkom výbory. Ďakujem pekne za slovo, ale dnes majú naši dvaja kolegovia narodeniny, konkrétne pán Šebej a pán Matovič, takže touto cestou všetko najlepšie by som im chcel popriať za nás v našom klube. (Potlesk.)
Fitz, Peter, poslanec NR SR (2013-09-11):
Pán predseda, dajte, prosím, hlasovať o tom, že Národná rada prideľuje predložený návrh zákona výboru ústavnoprávnemu a výboru pre kultúru; ďalej aby za gestorský výbor určila výbor pre kultúru a médiá; že výbory prerokujú návrh zákona do 30 dní a gestorský výbor do 32 dní.
V. Faič, poslanec: (2007-05-18):
A nakoniec aj k tým vyjadreniam premiéra Fica. Ako ja mám informácie, tak vyhlásil, že sa pravdepodobne nevyhneme diskusii o harmonizácii daní v Európskej únie. Ale ak to Únia nastolí, tak sa tomu vyhneme? Zostanú naši predstavitelia doma, pretože opozícia to takto chce? Ďakujem.
Číž, Miroslav, podpredseda NR SR (2015-12-03):
Faktické poznámky páni poslanci: Kadúc, Mezenská, Mikloško. Pokiaľ je to všetko, uzatváram možnosť prihlásiť sa. (Reakcia z pléna.) Nie, záverečné slovo je možné iba jedno. (Reakcie z pléna.) To bolo využitie pozície. Takže uzatváram možnosť prihlásiť sa s faktickou poznámkou. Slovo má pán poslanec Kadúc.
Zs. Simon, poslanec: (2008-03-27):
Tento zákon, ktorý tu tak vehementne napádate, ktorý bol prijatý v roku 2004, ten zabezpečil z veľkej miery rozvoj slovenskej ekonomiky, 10-percentný rast HDP ročne. To sú peniaze, ktoré táto vláda môže teraz veselo rozdávať. A vy chcete ešte vlastníkov zdaniť? Máme ich viac ako 2 milióny. Nazývate systémovým ekonomickým nástrojom štátne výpalníctvo, ktorým dodatočne zdaňujete dvakrát vlastníkov poľnohospodárskej pôdy? To snáď nie. Opustené farmy, pochybné privatizácie štátnych majetkov, rozkradnutie poľnohospodárskych družstiev a živého, mŕtveho inventára za viac ako 180 mld. Sk do roku 1998? To sú čie viny, to sú čie výsledky? Pozrite sa do svojich vlastných radov, do tejto vlády, ktorá tam sedela a ktorá to všetko zabezpečila. Vidno, že ste boli v Thajsku na dovolenke, asi tam ste prišli na túto demagógiu a chamtivosť. Je u vás asi samozrejmosťou táto črta a je pochopiteľné, že chcete odviesť skutočnú tvár a skutočný zámer tohto návrhu vlády, zaviesť dodatočné zdanenie vlastníkov pôdy dvoch miliónov občanov tejto krajiny. To asi nemôže byť cieľ. Uvidíte a vlastníci, každý jeden, keď tento návrh zákona, tak ako je predložený, vstúpi do platnosti, budú cítiť na vlastnej koži, čo to bude znamenať.
Zmajkovičová, Renáta, podpredsedníčka NR SR (2013-03-15):
S faktickými poznámkami jeden poslanec. Uzatváram možnosť prihlásiť sa s faktickou poznámkou. Pán poslanec Martvoň.
Hort, Milan, podpredseda NR SR (2010-12-09):
Pani ministerka, chcete reagovať? Upozorňujem, že máte ešte 40 sekúnd. Nech sa páči.
Žitňanská, Lucia, poslankyňa NR SR (2014-05-27):
Ja musím protestovať proti spôsobu prerokovávania novely ústavy, ktorá sa... (Prerušenie vystúpenia predsedajúcim.)
V. Palko, minister vnútra SR: (2003-11-04):
Predovšetkým, súčasná štátna správa sa vykonávala na celom území Slovenskej republiky zhruba v 900 odboroch, ktoré sa nachádzali na 78 okresných úradoch, na 8 krajských úradoch a ešte inde. Toto číslo 900, je to číslo, ktoré verne vlastne zobrazuje neefektívnosť výkonu štátnej správy, ako bola organizovaná v súčasnosti. Táto reforma, ktorá sa predkladá, znižuje tento reálny počet pracovísk zhruba na polovicu. A vďaka tomu môže aj dôjsť k úspore na úradníkoch a to znamená aj k finančnej úspore. Činí to zhruba 3 000 úradníkov a v peniazoch je to, samozrejme až po dobehnutí reformy, trištvrte miliardy ročne. A nie sú to už len nejaké teoretické úvahy, ktoré sú tu spochybňované vo vystúpeniach pánov poslancov, ale sú to už veci, ktoré sa premietli priamo do návrhu štátneho rozpočtu. To znamená, kto podporí návrh štátneho rozpočtu, tak podporí aj to, že skutočne dôjde k finančným úsporám v štátnej správe. To číslo, ktoré sa už premietlo do štátneho rozpočtu, spomínal, myslím, dnes pán poslanec Béreš. To sú hlavné výhody reformy, pre ktoré by mal každý poslanec hlasovať za predložený návrh zákona. Chcem ešte trošku aj reagovať na výzvu alebo výhradu pána poslanca Číža, ktorý povedal, že vládna koalícia nekomunikovala pri príprave tohto zákona s opozíciou, konkrétne s jeho politickou stranou. V poriadku, treba komunikovať, ale táto výzva aj zo strany pána poslanca Číža je predsa len trošku platonická, pretože pán poslanec Číž nič nenavrhol. K pozmeňujúcim návrhom, ktoré tu padli, dovolím si podporiť pozmeňujúci návrh pána poslanca Malchárka a v tej súvislosti ako istý jeho doplnok, pozmeňujúci návrh, ktorý navrhol pán poslanec Mitrík. Myslím si, že ak budú tieto dva pozmeňujúce návrhy schválené, tak sa vytvorí v tomto parlamente dostatočne veľká harmónia, ktorá bude stačiť na schválenie zákona. Ďakujem za pozornosť. Z. Martináková, podpredsedníčka NR SR: Pán spravodajca, chcete sa vyjadriť k rozprave? Nie. Ďakujem, pán minister aj pán spravodajstva. Prerušujem rokovanie o tomto bode programu. V programe pokračujeme druhým čítaním o vládnom návrhu zákona o štátnej správe v školstve a školskej samospráve a o zmene a doplnení niektorých zákonov. Vládny návrh zákona ste pred prvým čítaním dostali ako tlač 361, spoločnú správu výborov máte ako tlač 361a. Prosím pána ministra školstva Martina Fronca, aby vládny návrh zákona odôvodnil. Nech sa páči, pán minister.
Laurenčík, Milan, podpredseda NR SR (2021-09-29):
Poslednú faktickú poznámku k tomuto príspevku má pani poslankyňa Ľubica Laššáková, nech sa páči.
Lackovič, Marek, poslanec NR SR (2024-02-15):
Ďakujem. Aby som to teda uzavrel, pozemky v intraviláne, ktoré by mali automaticky prejsť pod mestá a obce, veľmi kvitujeme, veľmi dobrý začiatok, ale vplyvom toho, že sme sa vôbec nebavili čo bude so Slovenským pozemkovým fondom ďalej, sa mi javí, že sme zostali na polceste, čo nás môže veľmi mrzieť. Preto aj ja sa ešte pripájam ku mojim kolegom a prosím vás, pán minister, aby sme sa o tejto téme ešte bavili. Zasluhuje si veľkú pozornosť. Slovenský pozemkový fond má obrovské množstvo pozemkov, parciel, nevysporiadaného bohatstva v katastroch naprieč celou Slovenskou republikou. Kedy, keď nie teraz, je príležitosť to urobiť? Ďakujem.
Číž, Miroslav, podpredseda NR SR (2015-04-15):
Kolegyne, kolegovia, no, politika je skutočne veľmi ťažká vec, tak mám tú česť, získal som ju aj vašimi hlasmi, právo viesť túto schôdzu a dbať na to, aby sme dodržiavali rokovací poriadok. Rokovací poriadok je zákonom a všetci sme tu sľubovali, že zákony akosi budeme dodržiavať. Máme teraz bod programu, v rámci ktorého riešime skrátené konanie k Váhostavu. Pán kolega, ešte ste pravdepodobne všetkých nestihli dourážať, máme tu citáty a púšťame si z bulvárnych novín, autor je známy, Gordulič, hovoríte o nejakej ľudovej tvorbe. Predsa len hovoríme o vážnych veciach, ako politické strany predsa máme k dispozícii tlačovky a podobne, tu rokujeme, máme oproti sebe politických protivníkov... (Reakcie z pléna.) Je mi úplne jasné, na čo ste pripravili, pokúsim sa aspoň trošku, ak s niekým sa tu dá rozprávať v tejto sále, apelujem na to ako riadiaci schôdze, aby sme dodržiavali aspoň v základných rysoch rokovací poriadok. „Zbabelec prašivý“ a podobne, čo je ešte urážka, ktorú zakazuje rokovací poriadok? Čo je to ešte, kedy mám ako predsedajúci právo upozorniť, že niekto nemôže urážať? Máme tu ľudí, pre ktorých sú to štandardy, „zbabelec prašivý“ a podobne, pán Hraško a podobne, netreba menovať, ani nechcem vzbudzovať vášne. Chcem len apelovať na vás všetkých (výkriky z pléna), umožnite mne trošku robiť v mene vás všetkých, na rozdiel od vás, pán Hraško, mám slovo ako predsedajúci. Keď budete mať vy to právo, potom hovorte, čo chcete. (Výkriky z pléna, ruch v sále.) Ešte raz. Poslednýkrát. Nejde o nič, môžete pokračovať, kolegyne, kolegovia, týmto štýlom, týmto tónom (výkriky z pléna), môžete hovoriť o zbabelých prašivcoch, o podliakoch, o podlých, o všetkom možnom. (Výkriky z pléna.) Neviem.., takže vás poprosím a apelujem, ak chcem dodržiavať rokovací poriadok, potrebujem elementárnu súčinnosť aspoň od tých poslancov, ktorým slovo slušnosť nie je absolútne cudzie. Od tých iných to nežiadam, nech vyvreskujú a robia cirkus. Jediné, čo mám záujem, aby sme sa dokázali aspoň v zásadných polohách počúvať. Ďakujem vám za pozornosť všetkým tým, ktorí chcú počúvať. Procedurálne návrhy, pán poslanec Lipšic, Nicholsonová, pán poslanec Lipšic, Nicholsonová. Slovo má pán poslanec Daniel Lipšic.
Kollár, Boris, predseda NR SR (2023-02-16):
Pán poslanec Matovič.
P. Hrušovský, predseda NR SR: (2005-05-10):
Nech sa páči, pán minister, máte slovo.
Dostál, Ondrej, poslanec NR SR (2019-09-11):
Ďakujem. Ja na rozdiel od predrečníkov nebudem ďakovať pani ministerke, ani poslankyni, ale chcel by som sa niečo spýtať. A teda ospravedlňujem sa, ak som, ak som to nezachytil, keďže som tu nebol počas celého vystúpenia pani poslankyne. Ale či ten svoj pozmeňujúci návrh konzultovala s nejakými organizáciami alebo združeniami zastupujúcimi (reakcia z pléna), nie, nie, zastupujúcimi reštaurácie alebo reštauračné, reštauračné zariadenia napríklad. Ide mi teraz o nejakú praktickú, praktickú uskutočniteľnosť. Neviem, čo máte napríklad proti argentínskemu hovädziemu, pán poslanec Bernaťák, ale, ale samozrejme, že v nejakých väčších prevádzkach by to asi, asi nemal byť veľký problém, povedzme v situácii, keď majú nejakých stabilných dodávateľov. Ale teda predpokladám, že nejaké menšie prevádzky nakupujú normálne v obchodoch, v obchodoch mäso a to mäso môže mať rôzny pôvod. Takže neviem, že či, či budú mať rôzne jedálne lístky, lebo teda uvádzate v dôvodovej správe alebo v odôvodnení návrhu, že „informovanie spotrebiteľa prostredníctvom stručnej informácie v jedálnom lístku alebo iným vhodným spôsobom predstavuje relatívne malú administratívnu a finančnú záťaž“, že či toto je váš odhad, predstava alebo ste to naozaj s niekým reálne konzultovali. A teraz ja nehovorím tak ani tak, je sa len, ja sa len pýtam. Lebo teda predpokladám, že keď nejaká prevádzka nakupuje v obchode, tak to mäso z toho obchodu môže mať, môže mať rôzny pôvod. Tak neviem, či budú mať rôzne varianty jedálnych lístkov alebo ako by sa to malo podľa vašej predstavy riešiť.
Blanár, Juraj, podpredseda NR SR (2023-05-03):
Toľko vystúpenie pani poslankyne v rozprave, ktorú vyhlasujem za uzavretú. Chcem sa spýtať pána ministra, či má záujem o záverečné slovo. Pán spravodajca? Áno, nech sa páči.
Beluský, Martin, poslanec NR SR (2021-10-06):
Ďakujem za slovo, pán podpredseda. Bolo by naozaj toho veľmi veľa, na čo by sa dalo reagovať, pretože pán kolega Schlosár to naozaj poňal z takého veľmi širokého pohľadu, za čo mu chcem vyjadriť poďakovanie, ale to, čo chcem ja povedať, je to, že máme dnes na Slovensku základné práva, ktoré garantuje Ústava Slovenskej republiky, garantujú to rôzne medzinárodné dohovory, ktoré majú všetci občania a obyvatelia Slovenskej republiky naozaj bez ohľadu na to, či sú takí, alebo onakí. Ale potom máme proste určité práva, ktoré človek môže získať len v prípade, že splní určité podmienky a proste, keď si podmienky nesplní nemôže očakávať ani od spoločnosti vyžadovať, že tie práva automaticky dostane. Čiže nemôžem očakávať, že budem mať práva, ako majú manželia, keď proste do toho manželského zväzku nevstúpim alebo nemôžem očakávať, že budem dediť po niekom, s kým nie som v žiadnom rodinnom vzťahu. Takisto ako nemôžem očakávať, že budem mať práva ako poslanec Národnej rady a budem mať plat ako poslanec, keď som nikdy nekandidoval a nebol som za poslanca zvolený. Nemôžem očakávať, že budem mať právo vstúpiť do nejakého štátu, keď som nedostal víza. Nemôžem očakávať, že budem mať právo jazdiť po diaľnici, keď proste nemám napríklad auto a tak ďalej a tak ďalej. Proste určité práva dostaneme len po splnení určitých podmienok a keď tie podmienky nesplníme, tak proste tie práva mať nebudeme. A to isté platí aj pri týchto právach týkajúcich sa manželského zväzku, dedenia a podobne. Ak budeme naozaj postupne presadzovať takéto postupné krivenia práv, ktoré budú viesť jednoznačne iba k jednej jedinej veci, a to k deštrukcii spoločnosti. Pretože spoločnosť je postavená na určitých hodnotách a tie hodnoty proste nemôžeme zničiť. Ďakujem pekne ešte raz kolegovi za jeho príspevok.
Vons, Peter, poslanec NR SR (2020-07-14):
Ďakujem. V podstate pani Zemanová povedala to, čo som chcel povedať aj ja. Bol som na výbore, kde pán minister nám tieto záležitosti, samozrejme, vysvetlil. A skutočne, nachádzame sa teraz v období, kedy ľudia začínajú odchádzať na dovolenky, vracajú sa nám semka a tie skúsenosti, ktoré sme mali spred niekoľkých týždňov, keď sa vracali ľudia a, dá sa povedať, neodišli do karantény a spôsobili také veci, že sa museli uzavrieť niektoré osady alebo mestá, alebo obce, tak toto určite tuná si nikto nepraje. A rovnako, ako bolo povedané, ide tu o tú ekonomiku. Už si nikto z nás neželá, aby sa tu zatvárali firmy, prevádzky, služby a aby mo... aby ľudia zase ďalej tŕpli, čo bude. Takže toto je také opatrenie, ktoré si myslím, že keď sa správne odkomunikuje aj cez médiá, dôležité je, aby ľudia vedeli, že rozhodli ste sa ísť na dovolenku, trebárs aj do tej červenej zóny, tak buďte si vedomí toho, že budete sa musieť nejakým spôsobom, samozrejme, ohlásiť, že ste tam boli a potom už, samozrejme, Úrad pre verejné zdravotníctvo vám povie, čo máte ďalej robiť. Ale budú takí, ktorí jednoducho sa neohlásia a práve o tých ide, aby sa nepohybovali medzi nami. Takže ja, naopak, by som bol rád, keby sme tento zákon schválili. Ďakujem.
Hort, Milan, podpredseda NR SR (2011-07-06):
Ďalej pán poslanec Rafael Rafaj s faktickou poznámkou, nech sa páči.
Š. Zelník, poslanec: (2001-11-27):
Vážený pán predseda, vážené panie poslankyne, vážení poslanci, sme si vedomí toho, že vznik poslaneckého klubu musí odsúhlasiť Národná rada Slovenskej republiky. Nebudem sa vracať k histórii a k príčinám zániku predošlého poslaneckého klubu, nakoniec, veď ju všetci poznáte. Pre históriu však a zápis v Národnej rade chcem povedať, že Pravá Slovenská národná strana nevznikla na objednávku, ako sa to snaží prezentovať pani Malíková. Slovenská národná strana sa prestala riadiť vlastnými stanovami. Manipulácia volieb, účelové a proti stanovám pozastavovanie členstva členom a funkcionárom strany a nakoniec vylučovanie zo strany viedlo tých, ktorí stáli pri znovuobnovení Slovenskej národnej strany, k založeniu nového subjektu, ktorý sa riadi demokratickými princípmi a bude skutočne obhajovať národnoštátne záujmy v duchu kresťanských tradícií. Vážený pán predseda, vážené panie poslankyne, vážení páni poslanci, chcem vás požiadať a poprosiť o vyjadrenie súhlasu so vznikom poslaneckého klubu Pravej Slovenskej národnej strany, tým bude umožnené vytvorenie poslaneckého klubu poslancom, ktorí kandidovali v parlamentných voľbách za rovnakú politickú stranu, aby sa cestou poslaneckého klubu mohli naplno zapojiť do parlamentnej práce v Národnej rade. Vopred vám ďakujem za prejavený súhlas. J. Migaš, predseda NR SR: Ďakujem, pán poslanec. Panie poslankyne, páni poslanci, otváram rozpravu k tomuto bodu. Písomne sa neprihlásil nikto. Pýtam sa, kto sa do rozpravy hlási ústne? Pán poslanec Mikloško. Uzatváram možnosť prihlásiť sa do rozpravy ústne. Jediný prihlásený je pán poslanec Mikloško. Nech sa páči, pán poslanec, máte slovo.
Kollár, Boris, predseda NR SR (2021-06-17):
S ďalšou faktickou poznámku vystúpi pán poslanec Krupa.
Pellegrini, Peter, predseda vlády SR (2019-09-13):
... čo len v parku si s ním hrkútala, ale či si s ním náhodou aj nepísala. Veď toto všetko sa môže udiať. No som zvedavý, aký budete v tomto svojstojný a budete v tomto hrdo stáť na barikádach spravodlivosti. Viete, budete vystupovať, pani kolegyňa zo SaS-ky, po mne alebo kedy, ja neviem, prídete na rad, očakávam, že zásadne tu vyzvete predsedu vašej strany, aby okamžite opustil politický život, aby okamžite si zbalil všetky papiere, doklady a navždy odišiel z politického života, pretože kšeftoval s voľbou generálneho prokurátora v priamom prenose naživo, pani kolegyňa (potlesk), v priamom prenose naživo. (Pokračovanie potlesku.) Tak sa veľmi teším na to vaše vystúpenie (doznievanie potlesku), že určite budete s tými utrápenými očami okamžite mu to tam hovoriť, že láskavo opusti, pretože nemáš právo ďalej tu fungovať, lebo si ohrozoval bezpečnosť tohto štátu a ústavné zriadenie, lebo si kšeftoval s voľbou toho najdôležitejšieho, ktorý má dbať nad spravodlivosťou v tomto štáte. To je najvyššie niečo, čo sa mohlo stať. A argumentovať s tým, že ale on sa ospravedlnil. Áno, to stačí? To nestačí. A nehovoriac už o pánovi predsedovi, ale hádam aj on povie, keď bude vystupovať, pán predseda SME RODINA Kollár, ktorý takisto je podpísaný pod tým návrhom, alebo tu nie je, tak nebudem (reakcie z pléna). Je tu? Je tu a nie je teraz podpísaný, tak dobre, beriem späť, ale pod ten prvý je, že ako, čo to s tým Kočnerom bolo a ako sa stretávali a čo robili, čo nerobili a ako to fungovalo. Viete, čiže najsmiešnejšie... (Prerušenie vystúpenia predsedajúcim.)
P. Paška, predseda NR SR: (2009-12-01):
Máte slovo, pani podpredsedníčka.
Glváč, Martin, podpredseda NR SR (2017-11-30):
Ďakujem. Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Jozefovi Mihálovi, nech sa páči.
Bublavý, Dušan, poslanec NR SR (2013-09-06):
Ďakujem za slovo. Vážená pani predsedajúca, vážené kolegyne panie poslankyne, vážení kolegovia páni poslanci, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k vládnemu návrhu zákona o podmienkach výkonu volebného práva a o zmene Občianskeho súdneho poriadku (tlač 659). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený vládny návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh zákona a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený vládny návrh zákona spĺňa z formálnoprávnej stránky všetky náležitosti. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi Slovenskej republiky, s medzinárodnými zmluvami, ktorými je Slovenská republika viazaná, ako aj s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený vládny návrh zákona prerokovať v druhom čítaní. Zároveň navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som, otvorte, prosím, rozpravu.
Zmajkovičová, Renáta, podpredsedníčka NR SR (2013-09-03):
Ďakujem, pán spravodajca. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Uzatváram možnosť prihlásiť sa do rozpravy ústne a vyhlasujem rozpravu za skončenú. Prerušujem rokovanie o tomto bode programu. Nasleduje druhé čítanie o zákone z 26. júna 2013, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál má tlač 625. Spoločným spravodajcom z výboru pre pôdohospodárstvo a životné prostredie je poslanec Ľuboš Martinák, ktorého prosím, aby informoval Národnú radu o výsledku prerokovania vráteného zákona vo výboroch. Nech sa páči, pán spravodajca.
L. Miklós, minister životného prostredia SR: (2005-06-22):
Návrh zákona upravuje najmä práva a povinnosti organizácií sídliacich na území Slovenskej republiky pri ich registrácii upravenej osobitným predpisom, akreditáciu environmentálnych overovateľov a dozor nad činnosťou environmentálnych overovateľov, pôsobnosť orgánov štátnej správy vo veciach environmentálneho manažérstva a auditu, zodpovednosť za porušovanie povinností ustanovených týmto zákonom osobitným predpisom. V návrhu zákona sú zároveň premietnuté skúsenosti a požiadavky, ktoré vyplynuli z uplatňovania zákona č. 468/2002 Z. z. o systéme EMAS v praxi. Návrh zákona nepredpokladá ekonomický dopad na štátny rozpočet a má pozitívny vplyv na životné prostredie. Verím, vážené pani poslankyne, vážení páni poslanci, že podporíte návrh tohto zákona. Ďakujem pekne.
R. Bauer, poslanec: (2008-10-28):
Pokiaľ ide o trestný čin nadržovania, pre ktorý je stíhaný obvinený Igor Majtán, tento je preukázaný jednak výpoveďou utajeného svedka, ktorý potvrdil, že bol za ním Oskar Fegyveres spolu s obvineným Igorom Majtánom, ktorí žiadali od neho alibi v súvislosti s čiernou jazdou, ktorú mali uskutočniť na mercedese, ktorého štátna poznávacia značka začínala písmenami BHH. Alibi požadovali na obdobie od 28. 8. do 31. 8. 1995. Navštívili ho dňa 6. 9. 1995 vo Vojke nad Dunajom, pričom podľa fotoalbumu spoznal obvineného Igora Majtána. Pokiaľ ide o zabezpečovanie skiel v Sklenárstve Ložan, toto je preukázané výpoveďou svedkyne Slezákovej, ktorá uviedla, že tam bol prítomný obvinený Igor Majtán, ktorý mal v tom čase na sebe oblek a zaplatil za sklá sumu 2 766 korún, pričom ho spoznala vo fotoalbume ako muža pod číslom 7 a Oskara Fegyveresa pod číslom 2. Súčasťou vyšetrovacieho spisu je ústrižok o zaplatení sumy 2 766 korún za sklá s dátumom 13. 9. 1995 o 13.15 hodine. Podľa § 1 ods. 2 zákona č. 46/1993 Z. z. informačná služba ako štátny orgán Slovenskej republiky má pôsobnosť vo veciach ochrany ústavného zriadenia, vnútorného poriadku a bezpečnosti štátu v rozsahu vymedzenom týmto zákonom, pričom vo svojej činnosti sa spravuje ústavou, ústavnými zákonmi a ostatnými všeobecne záväznými predpismi. Dámy a páni, tu končím svoje čítanie a bude pokračovať môj kolega Pavol Minárik. Ďakujem za pozornosť.
Slyško, Peter, poslanec NR SR (2023-12-08):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Slovenskej národnej rady, teda Národnej rady Slovenskej republiky, Výboru Národnej rady pre hospodárske záležitosti a Výboru Národnej rady Slovenskej republiky pre zdravotníctvo. Ďalej aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem.
Jurinová, Erika, podpredsedníčka NR SR (2014-12-02):
Pán poslanec Hlina.
Hrnčiar, Andrej, podpredseda NR SR (2016-12-07):
Pán poslanec Simon.
Laurenčík, Milan, podpredseda NR SR (2022-03-18):
Tri faktické, päť faktických poznámok. Ako prvý pán poslanec Eduard Kočiš.
Jurinová, Erika, podpredsedníčka NR SR (2014-10-28):
Takže môžeme začať. Vážené pani poslankyne, pani poslankyňa, vážení páni poslanci, pokračujeme v popoludňajšom rokovaní deviateho dňa 39. schôdze Národnej rady Slovenskej republiky prvým čítaním o návrhu poslanca Národnej rady Slovenskej republiky Ľudovíta Kaníka na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov . Návrh zákona je uverejnený ako tlač 1235, návrh na jeho pridelenie na prerokovanie výborom je v rozhodnutí č. 1237. Dávam slovo pánovi poslancovi Ľudovítovi Kaníkovi, aby návrh zákona uviedol.
P. Paška, predseda NR SR: (2008-04-09):
(Hlasovanie.) 143 prítomných, 127 za, 10 proti, 5 sa zdržalo, 1 nehlasoval. Môžeme dať hlasovať o návrhu pána Senka...
L. Nagy, poslanec: (2003-05-21):
Z. Martináková, podpredsedníčka NR SR: Ďakujem, pán predseda. Otváram rozpravu k tomuto bodu programu. Písomne sa neprihlásil žiaden poslanec, otváram možnosť hlásiť sa ústne. Vyhlasujem rozpravu k tomuto bodu programu za skončenú. Pristúpime k tajnému hlasovaniu o návrhu na voľbu jedného člena Správnej rady Ústavu pamäti národa. Chcem pripomenúť spôsob hlasovania. Musíte zakrúžkovať svoju voľbu a volí sa iba jeden kandidát. Prosím všetkých overovateľov, aby sa ujali svojej funkcie, dohliadali na priebeh voľby, aby súčasne hlasovali ako prví, dámy a páni, pristúpime k tajnému hlasovaniu. (Ruch v rokovacej sále.) Dámy a páni, objavila sa chyba v hlasovacích lístkoch. Sú tam vážne aj gramatické, aj obsahové chyby. Budú sa musieť vytlačiť nové lístky, preto chcem navrhnúť, aby sme tento bod presunuli na zajtra a pokračovali ďalším bodom programu a nechali tajnú voľbu na zajtra. (Hlasy v rokovacej sále.) Beriem to ako všeobecný súhlas s týmto postupom. Dajte návrh na prestávku. Vyhlasujem 10-minútovú prestávku, objavili sa tu názory, aby sme hlasovali predsa dnes, že chyba sa napraví veľmi rýchlo, a objavili sa námietky aj proti tomu, aby sme pokračovali ďalším bodom programu, ktorým je správa mandátového a imunitného výboru. Vyhlasujem teda do 18.35 hodiny prestávku a budeme pokračovať tajnou voľbou člena Správnej rady Ústavu pamäti národa. Prepáčte ten zmätok, ale prichádzajú tu zmätočné informácie. (Desaťminútová prestávka.) Z. Martináková, podpredsedníčka NR SR: Panie poslankyne, páni poslanci, už sú k dispozícii opravené hlasovacie lístky, môžeme pristúpiť k tajnému hlasovaniu. Pripravení sú overovatelia, môžeme hlasovať. (Akt tajného hlasovania.) Chcem sa spýtať, vážené poslankyne, vážení poslanci, či každý poslanec využil svoje právo hlasovať. Prosím, aby ste všetci využili svoje právo hlasovať v tajnom hlasovaní. Vyhlasujem tajné hlasovanie za skončené. Chcem vám oznámiť, že výsledky tohto hlasovania po spočítaní hlasov budú oznámené zajtra ráno, prerušujem teda rokovanie Národnej rady, stretneme sa zajtra o 9.00 ráno. Prvým bodom bude vyhlásenie výsledkov tajného hlasovania. (Prerušenie rokovania o 18.44 hodine.)
Pročko, Jozef, poslanec NR SR (2022-12-06):
Poteším kolegyňu JBC, nebudem to čítať, budem len hovoriť, Viskupičov návrh je čistý populizmus, ale obrovský populizmus, pretože oni dobre vedia, že tieto tri mesiace, keď sa zvládnu, a im to aj vysvetľovali a je to vysvetlené, že potom naozaj bude ďalšia podpora. Ja súhlasím, ja súhlasím, ja súhlasím s niektorými opozičnými, Karol, že naozaj aj kultúre treba pomôcť, nielen športu. (Prerušenie vystúpenia predsedajúcim.)
Danko, Andrej, predseda NR SR (2019-11-28):
Ďakujem. Žiada si slovo záverečné pán, spoločná spravodajkyňa? Nie. Poprosím aspoň oznámenie termínu hlasovania o tomto. Zajtra o 11.00 hodine. Prerušujem rokovanie o tomto bode programu. Prvýkrát ma teraz fakt mrzí, že som nemohol sa zapojiť. (Prerušenie rokovania o 12.04 hodine.) (Pokračovanie rokovania o 14.00 hodine.)
Ivan, Miroslav, poslanec NR SR (2018-12-05):
Ďakujem. Neviem, pán kolega, kde ste v našom návrhu, ktorý predkladáme, to znamená, chceme dať možnosť krajom, aby si objednávali regionálnu železničnú dopravu aj mimo svoj kraj, našli, že odovzdávame objednávku, ktorú, alebo časť objednávky, ktorú si štát objednal u spoločnosti Železničná spoločnosť Slovensko, VÚC-kam. Neviem, kde v našom návrhu ste toto našli. Ja som to včera uviedol ako možný legislatívny rámec a prípravu pre ministerstvo dopravy, ktoré môže takúto úpravu zákona zobrať ako inšpiratívnu. Čiže vyjadrovať sa o tom, že my chceme, aby toto sa teraz udialo, je teda položené na nejakých neviem akých základoch. Druhá vec. Tiež ma zarazilo, že sa tu teraz bavíme o tom, že nejaký vlak nevládal ísť do kopca. Nerozumiem tomu. Ak je nejaká zlá infraštruktúra, potom na to tu máme spoločnosť ŽSR, ktorá sa má starať o kvalitu. A tá má byť taká, aby prilákala železničných dopravcov. Predovšetkým ja mám na mysli takých, ktorí nebudú od štátu pýtať peniaze. A ako to súvisí s naším návrhom zákona, naozaj neviem. Jediné, ktoré sa chcem pýtať a ktoré považujem za legitímnu tému k nášmu zákonu, je, keď ste povedali, aké presné riziká v tom vyrovnaní medzi krajmi vy vidíte. A to by som chcel teda túto faktickú využiť presne na túto otázku.
Hrnčiar, Andrej, podpredseda NR SR (2017-01-31):
Vyhlasujem teda rozpravu písomnú za skončenú. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pani poslankyňa Gaborčáková, upozorňujem, že v zmysle novely rokovacieho poriadku desať minút.
Cigániková, Jana, poslankyňa NR SR (2020-04-03):
Prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Ježík, Jozef, poslanec NR SR (2018-03-14):
Ďakujem, pán predsedajúci. Dajte, prosím, hlasovať o tom, že Národná rada Slovenskej republiky prerokuje tento vládny návrh zákona v druhom čítaní.
K. Sárközy, poslankyňa: (2003-05-21):
Budeme hlasovať spoločne, ako to odporúčal pán poslanec Madej, o bodoch 2, 3, 4 a 5.
Krajniak, Milan, minister práce, sociálnych vecí a rodiny SR (2020-04-01):
Prepáčte, dámy a páni, ja som si to pomýlil, myslel som, že teraz bude nasledovať rokovanie na výbore. Ospravedlňujem sa. Čiže keďže som vo svojom tom úvodnom vystúpení k skrátenému legislatívnemu konaniu predstavil aj ten zákon ako celok, tak týmto vás len chcem poprosiť o jeho podporu v prvom čítaní a som pripravený diskutovať potom na výboroch o prípadných pozmeňujúcich návrhoch, doplneniach a vylepšeniach. Ďakujem.
Danko, Andrej, predseda NR SR (2018-05-23):
Pán poslanec Poliačik.
Ledecký, Vladimír, poslanec NR SR (2024-09-10):
Ďakujem veľmi pekne. Ja veľmi intenzívne som počúval príspevok, lebo ja už som bol starosta v minulom tisícročí, keď sme preberali mestá a obce túto kompetenciu od štátu. A naozaj vtedy som bol presvedčený, že keď to bude pod obcou, že, a nielen ja, ale určite väčšina primátorov a starostov, že keď to bude pod obcou, že tá kompetencia bude bližšie a sa budeme o to lepšie starať, budeme to lepšie rozvíjať. A ja osobne si pamätám, že som prebral materskú školu s lokálnym vykurovaním, v každej jednej triede bola pec, kde sa prikladalo uhlím, a dovolím si povedať, nieže všetky peniaze, ktoré sme mali pridelené na školstvo, som do toho investoval, ale investoval som práveže oveľa viacej peňazí, aby som to školstvo rozvíjal. Čiže ja počúvam a ja nemám na to celkom vyhranený názor, či je to správne, že teraz to, tie kompetencie sa prenesú naspäť pod štát, ale počúvam a určite sa chcem do tej diskusie hlbšie zapojiť, lebo naozaj ten problém nie je čierno-biely a každé jedno riešenie má aj nejaké pozitíva, aj nejaké negatíva, ale je pravda, že vyskytol sa nám tuná problém, nie vo všetkých samosprávach, ale v dosť veľkej, výrazne, alebo vo výraznom počte samospráv a treba sa nad tým zamyslieť a treba to riešiť. A ja osobne, osobne som rád, že sa niekto do toho púšťa a že to ide riešiť. Takže dúfam, že to rozhodnutie bude správne a že sa aj tuná budeme počúvať a akceptovať jednotlivé názory, lebo myslím, že je tu pár ľudí, ktorí celoživotne sa tomu problému ve... (Prerušenie vystúpenia časomerom.)
Kaščáková, Renáta, poslankyňa NR SR (2020-02-20):
Reagujem na to, že pán Rajtár hovoril o filme Sviňa, a chcela by som pána Rajtára doplniť v tom, že možno zabudol povedať ešte jednu dôležitú vec, a to je tá, ktorú vidíme dennodenne v uliciach, v regiónoch, lebo tam je ten pravý život. Všetci ľudia do jedného, či sú to starší alebo mladí, budú hovoriť jedno a to isté: na Slovensku sa dnes po dvanástich rokoch vašej vlády dobre žije iba tým, ktorí sú mladí a zdraví; akonáhle u nás niekto zostarne alebo ochorie alebo, nebodaj, potrebuje niekedy niečo od štátu, nejakú službu, za ktorú si draho platí, drahými peniazmi platí, tak je nahraný. Toto je dôvod, prečo máme 350 a možno dnes už ešte viac mladých ľudí v zahraničí, ktorí nevidia dôvod prečo sa sem vrátiť, ktorí majú rodičov a starých rodičov, ktorí živoria na hrane prežitia. Žena po 36 rokoch odpracovaných má 340-eurový dôchodok. Takých prípadov je na Slovensko mraky, mraky. Strom poznáš po ovocí. Pán Richter, vy ste tu dávno, dvanásť rokov mávali percentom nezamestnanosti a fabrikami, ktoré ste sem za drahé peniaze dotiahli. Vy tu darmo tým mávate, pretože strom poznáš po ovocí. Ľudia dnes živoria, rozumiete? Nemajú domovy dôchodcov, nemajú opatrovateľské služby, živoria. Môžu žiť iba, keď sú mladí a zdraví. To je výsledok vašej práce. A lož od pravdy treba oddeľovať. Pravda je taká... (Prerušenie vystúpenia časomerom.)
Sulík, Richard, predseda NR SR (2011-07-11):
Pani poslankyňa Tomanová.
Laurenčík, Milan, podpredseda NR SR (2021-09-21):
Na faktické poznámky bude teraz reagovať pán poslanec Richard Takáč, nech sa páči.
Kavecká, Monika, poslankyňa NR SR (2023-06-23):
Ďakujem veľmi pekne. Začnem tým, že mám veľa otázok na pani predkladateľku, pretože už v tejto rozprave skutočne odznelo všetko od emócií, vášní aj od priamych argumentov, faktov proste a ideme tu naozaj v dvoch paralelných svetoch. Jeden svet, ten náš, ktorý sa snaží pani poslankyni vysvetliť, že proste nám podsúva rôznym spôsobom, niekedy si myslím až takým zákerným, jej pravdy a jej presvedčenia... (Ruch v sále.) Nech sa, prosím vás pekne, nehádajú a ne... to... (Prerušenie vystúpenia predsedajúcim.)
Tomáš, Erik, poslanec NR SR (2017-04-06):
Už, už budem, pán podpredseda, už budem končiť, nerád vás nudím, už budem končiť. Verejnosť musí byť už unavená, zmätená a znechutená. Logicky si kladie otázku, o čo tu ide. Prečo taký rozruch kvôli jednému súkromnému zariadeniu. Môžem odpovedať len za nás, ide tu o princíp. Jednoducho sú témy, ktoré by nemali byť predmetom politického súboja. Áno, pani Kiššová, súhlasím s vami. A už tu nie ste. Opozícia chcela cynickým a niekedy aj vulgárnym spôsobom zneužiť túto tému proti vláde. Táto téma nemá víťazov, len porazených a, bohužiaľ, tými, ktorých to zasiahlo najviac, sú deti. Opäť aj z tohto miesta vyzývam všetkých politikov, koaličných aj opozičných, dajme už od tohto ruky preč. Táto téma potrebuje pokoj, nechajme, aby si príslušné orgány dokončili svoju prácu. Vážený pán minister, milý Jano, patríš k najúspešnejším ministrom práce, sociálnych vecí a rodiny, ak nie si najúspešnejší vôbec. Výsledky to potvrdzujú. Stúpajúca zamestnanosť a klesajúca nezamestnanosť dosahujú rekordné úrovne. Podľa prognózy Národnej banky Slovenska by nezamestnanosť mala v roku 2019 klesnúť pod 7 %. Práce je už na Slovensku toľko, že ju pomaly nemá kto robiť, resp. nevie alebo nechce. Pomohol si mamičkám i mladým rodinám ako takým. Tvoje programy na zamestnávanie mladých ľudí sú príkladom aj pre ostatné krajiny. Nenechaj sa odradiť a pokračuj vo funkcii ministra aj naďalej. Ďakujem. (Potlesk.)